Sverre Sætre

Sverre Sætre (født 20. september 1972 i Stjørdal) er en norsk kokk og konditor som på Norges kokkelandslag vant gull i Kokke-OL i 2008 og ble verdensmester i 2006.

Karriere 
Sætre var i 2007, 2009, 2011 og 2012 kokk i Sommeråpent på TV-kanalen NRK. Han har utgitt en rekke kokebøker om sjokolade og søte kaker, og vant i 2010 prisen for beste norske kokebok.

Sætre driver et konditori på Briskeby i Oslo. 

Julen 2018 tilbød den eksklusive konditori-kjeden Ladurée i Paris en egen julekolleksjon designet av Sætre. Kolleksjonen bestod av kaker med ingredienser og smaksbilder inspirert av Sætres egne minner om norsk jul, og konditorikundene kunne derfor smake kaker med hint av både geitost og riskrem med rød saus. Ladurée hadde aldri tidligere betrodd andre enn sine egne ansatte konditorer et slikt oppdrag. Mens Sætre-kolleksjonen var i salg, var utstillingsvinduene til konditoriene til Ladurée utsmykket i samsvar med Sætres kakedesign, og derfor kunne forbipasserende på Paris' hovedgate Avenue des Champs-Elysees beundre åttebladsroser og tiner, og lese ordene «God jul» på konditoriets vinduer.

Familie 
Han er tvillingbror til journalisten Anbjørg Sætre Håtun (1972–2014).

Utgivelser 
 Nina Sjøen og Sverre Sætre. Bare sjokolade (2001)
 Sverre Sætre. Sans for det søte (2002), Cappelen
 Sverre Sætre. Sverres sjokolade (2004), Cappelen
 Sverre Sætre. Det søte norske (2009), Cappelen Damm
 Sverre Sætre. Den store kakeboka (2010), Forlaget Press (kåret til årets beste norske kokebok)
 Sverre Sætre. Bakeboka (2013), Forlaget Press
 Sverre Sætre. Frukt og bær. En kokebok (2016), Forlaget Press
 Sverre Sætre. Sjokoladeboka (2019), Kåret til årets beste kokebok, Forlaget Press
 Sverre Sætre. Den store kakeboka, ny utgave (2020) Forlaget Press

Referanser

Eksterne lenker 
 
  Sverres konditori

Norske kokker
Norske matskribenter
Norske tvillinger
Personer fra Stjørdal kommune
Bakere og konditorer